ALAQUÀS HOMENATJA L'ESPORTISTA LOCAL ALEJANDRA SÁEZ GUTIÉRREZ, CAMPIONA D'ESPANYA EN CATEGORIA INFANTIL DE FRONTENIS PRE
07/05/2025

# ALAQUÀS HOMENATJA L'ESPORTISTA LOCAL ALEJANDRA SÁEZ GUTIÉRREZ, CAMPIONA D'ESPANYA EN CATEGORIA INFANTIL DE FRONTENIS PRE

*   07/05/2025
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=22828

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22828%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20HOMENATJA%20L%27ESPORTISTA%20LOCAL%20ALEJANDRA%20S%C3%81EZ%20GUTI%C3%89RREZ%2C%20CAMPIONA%20D%27ESPANYA%20EN%20CATEGORIA%20INFANTIL%20DE%20FRONTENIS%20PRE)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22828/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22828/07052025whatsapp_image_2025-05-07_at_10_03_01_1_1_Form_4.jpg)](https://www.alaquas.org/ficheros/documentos/2025/2/22828/07052025whatsapp_image_2025-05-07_at_10_03_01_1_1_Form_10.jpg "<a href='https://www.alaquas.org/ficheros/documentos/2025/2/22828/07052025whatsapp_image_2025-05-07_at_10_03_01_1_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS HOMENATJA L'ESPORTISTA LOCAL ALEJANDRA SÁEZ GUTIÉRREZ, CAMPIONA D'ESPANYA EN CATEGORIA INFANTIL DE FRONTENIS PRE</a>")

La jove ha aconseguit també aquesta setmana el títol de Campiona Provincial en la mateixa categoria.

L’Alcalde d’Alaquàs, Toni Saura, i el Regidor d’Esports, Fran Evangelista, van rebre ahir dimarts 6 de maig al Castell d’Alaquàs la xiqueta Alejandra Sáez Gutiérrez, proclamada el passat 16 de març a Canals Campiona d’Espanya en la categoria infantil de Frontenis Pre.

L’Alcalde d’Alaquàs la va felicitar pels seus èxits i va destacar el seu compromís i esforç. Va indicar la  importància d’aquest acte creat per a “donar a conéixer a la ciutadania referents positius que serveixen d’exemple a seguir per tal d’animar la gent jove” i va agrair de manera molt especial l’esforç, la dedicació i el recolzament realitzat per part de la família.

Amb tan sols 12 anys, la jove alaquasera continua assolint importants reptes en aquesta modalitat esportiva. El passat dissabte 3 de maig es va proclamar Campiona Provincial i el proper cap de setmana participarà en el provincial de Frontenis Olímpic.

La seua destresa, esforç i compromís la van dur a alçar-se l’any 2024 amb el títol de Campiona Nacional de Frontenis Olímpic en la categoria infantil, una categoria en la qual competia tot i que estava per damunt del que corresponia per la seua edat. Va ser la seua primera vegada en olímpica. Posteriorment va aconseguir també el títol de Campiona a nivell provincial i autonòmic. La jove continua treballant de valent per a ser convocada per la selecció valenciana com a representant en categoria infantil i així poder tornar a casa enguany també amb la Medalla d’Or en nivell olímpic.